Eŋíná dánɨ wá e neawianɨŋí̵ eŋagɨ aí agwɨ ríná Kiraisɨ Jisaso — O yeáyí̵ neayimɨxemeaní̵a nánɨ neaiiŋorɨnɨ . O rɨxa xwí̵á tí̵yo nɨbɨrɨŋí̵pimɨ dánɨ Gorɨxo “ Wá seawianɨmí̵árɨnɨ . ” rárɨŋí̵pɨ rɨxa sɨŋánɨ piaumɨmí̵ inɨŋí̵rɨnɨ . Xwɨyí̵á nene yayí̵ neainarɨŋí̵pimɨ dánɨ Jisaso wí̵á neaókímɨxáná re nɨyaiwirane nɨjí̵á imónɨŋwɨnɨ , “ Pearɨŋwápimɨ Jisaso xopɨrárí̵mí̵ iyí̵ rɨwiŋɨnigɨnɨ ? Dɨŋí̵ nɨyɨmɨŋí̵ nene maní̵ní̵ anɨŋí̵ ŋweaní̵wá nánɨ ipɨ rɨneaiapɨŋɨnigɨnɨ ? ” nɨyaiwirane nɨjí̵á imónɨŋwɨnɨ .
